[{"text_idx": "#000001", "text": "TEJO serc\u0302as novan redaktoron por la Movada Rubriko de la revuo Kontakto Se vi s\u0302atas j\u0302urnalismon, interesig\u0302as pri la internacia junulara Esperanto-movado kaj volas engag\u0302ig\u0302i kun la laboro de TEJO, jen bona oportuno por vi."}, {"text_idx": "#000002", "text": "Kiel redaktoro de la Movada Rubriko, vi liveros aktualajn kaj interesajn informojn pri la movado, per kvarpag\u0302a rubriko ene de la revuo Kontakto. Via entuziasmo kaj kreemo estos aparte bezonataj por realigi novajn ideojn por la rubriko!"}, {"text_idx": "#000003", "text": "c\u0302efrespondeci pri la Movada Rubriko;\nkunlabori proksime kun la redaktoro de Kontakto kaj la Estraro de TEJO;\nkolekti kaj/au\u0306 verki enhavojn por la 4-pag\u0302a rubriko."}, {"text_idx": "#000004", "text": "bone konas la internacian junularan E-movadon;\nestas komunikema kaj kapablas motivigi homojn kontribui al la rubriko;\nkapablas labori memstare, sen proksima superrigardo;\njam havas sperton pri j\u0302urnalismo au\u0306 verkado de artikoloj;\npretas resti en la posteno dum almenau\u0306 unu jaro;\nhavas bonan scipovon de Esperanto."}, {"text_idx": "#000005", "text": "La posteno de redaktoro estas c\u0302efe volontula, tamen oni ricevos honorarion de 50 eu\u0306roj por c\u0302iu unuopa numero de la revuo por agnoski tiun laboron. Homoj el c\u0302iuj landoj rajtas kandidatig\u0302i."}, {"text_idx": "#000006", "text": "Se vi interesig\u0302as, bonvolu sendi vian kandidatig\u0302on al g\u0302is la 10a de septembro. La kandidatig\u0302o enhavu vian vivresumon, informojn pri viaj g\u0302isnunaj spertoj en Esperantujo kaj pri kial vi interesig\u0302as pri la posteno."}, {"text_idx": "#000008", "text": "\u201cLa Ondo\u201d en Telegramo: t.me/esperanto_news"}, {"text_idx": "#000009", "text": "Alklaku la supran bildon por vidi la abonmanierojn."}, {"text_idx": "#000011", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000012", "text": "Demonstraj versioj de \u201cLa Ondo\u201d"}, {"text_idx": "#000013", "text": "Musklaku la kovrilon por legi pliajn informojn."}]